Document ID: 32008R0516

UREDBA KOMISIJE (ES) št. 516/2008
z dne 10. junija 2008
o spremembi uredb (ES) št. 1200/2005, (ES) št. 184/2007, (ES) št. 243/2007, (ES) št. 1142/2007, (ES) št. 1380/2007 in (ES) št. 165/2008 glede pogojev dovoljenj za nekatere dodatke za uporabo v prehrani živali
(Besedilo velja za EGP)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Evropskega parlamenta in Sveta (ES) št. 1831/2003 z dne 22. septembra 2003 o dodatkih za uporabo v prehrani žival (1) in zlasti člena 13(3) Uredbe,
ob upoštevanju naslednjega:
(1)
BASF Aktiengesellschaft je predložila zahtevek na podlagi člena 13(3) Uredbe (ES) št. 1831/2003, v katerem predlaga spremembo imena imetnika dovoljenja v uredbah Komisije (ES) št. 1200/2005 (2), (ES) št. 184/2007 (3), (ES) št. 243/2007 (4), (ES) št. 1142/2007 (5), (ES) št. 1380/2007 (6) in Uredbi Komisije (ES) št. 165/2008 (7).
(2)
Navedene uredbe dovoljujejo uporabo nekaterih dodatkov. Dovoljenje je povezano z imetnikom dovoljenja. V vseh primerih je imetnik dovoljenja BASF Aktiengesellschaft.
(3)
Vložnik zahtevka navaja, da se je BASF Aktiengesellschaft s 14. januarjem 2008 preoblikovala v BASF SE in da je BASF SE isto podjetje ter je zdaj v lasti pravic trženja za navedene dodatke. Vložnik zahtevka je v podporo svojih navedb predložil ustrezne dokumente.
(4)
Predlagana sprememba pogojev dovoljenj je povsem upravnega značaja in ne vključuje nove ocene zadevnih dodatkov. Evropska agencija za varnost hrane je bila obveščena o zahtevku.
(5)
Da bi se vložniku zahtevka omogočilo, da izkoristi svoje pravice trženja pod imenom BASF SE od 14. januarja 2008, je treba spremeniti pogoje dovoljenj z učinkom od navedenega datuma.
(6)
Uredbe (ES) št. 1200/2005, (ES) št. 184/2007, (ES) št. 243/2007, (ES) št. 1142/2007, (ES) št. 1380/2007 in (ES) št. 165/2008 je zato treba ustrezno spremeniti.
(7)
Primerno je določiti prehodno obdobje, v katerem se bodo lahko porabile obstoječe zaloge.
(8)
Ukrepi, predvideni s to uredbo, so v skladu z mnenjem Stalnega odbora za prehranjevalno verigo in zdravje živali -
SPREJELA NASLEDNJO UREDBO:
Člen 1
1. V Prilogi I k Uredbi (ES) št. 1200/2005 se v stolpcu 2 vnosa za 1 besedi „BASF Aktiengesellschaft“ nadomestita z besedama „BASF SE“.
2. V Prilogi k Uredbi (ES) št. 184/2007 se v stolpcu 2 vnosa za 4d800 besedi „BASF Aktiengesellschaft“ nadomestita z besedama „BASF SE“.
3. V Prilogi k Uredbi (ES) št. 243/2007 se v stolpcu 2 vnosa za 4a1600 besedi „BASF Aktiengesellschaft“ nadomestita z besedama „BASF SE“.
4. V Prilogi k Uredbi (ES) št. 1142/2007 se v stolpcu 2 vnosa za 4a1600 besedi „BASF Aktiengesellschaft“ nadomestita z besedama „BASF SE“.
5. V Prilogi k Uredbi (ES) št. 1380/2007 se v stolpcu 2 vnosa za 4a62 besedi „BASF Aktiengesellschaft“ nadomestita z besedama „BASF SE“.
6. V Prilogi k Uredbi (ES) št. 165/2008 se v stolpcu 2 vnosa za 4a1600 besedi „BASF Aktiengesellschaft“ nadomestita z besedama „BASF SE“.
Člen 2
Obstoječe zaloge, ki so v skladu z določbami, ki so se uporabljale pred začetkom veljavnosti te uredbe, se lahko še naprej dajejo v promet in uporabljajo do 31. oktobra 2008.
Člen 3
Ta uredba začne veljati dvajseti dan po objavi v Uradnem listu Evropske unije.
Uporablja se od 14. januarja 2008.
Ta uredba je v celoti zavezujoča in se neposredno uporablja v vseh državah članicah.
V Bruslju, 10. junija 2008

Labels: 0
3
17
6